screengrabs meħuda mil- logħba . l- ewwel logħba tal- kompjuter bil- Malti ? ( grazzi lisa ) L- Ewwel Parti : L- impjegati vs . Bhalissa għaddej strajk ix- xogħol organizzat mil- impjegati tas- li jaħdmu fil- canteens ta' l- istituzzjoni fejn naħdem . F' ċerti każi s- Sodexho , grazzi għal dik li tissejjah bla mistħija social dumping , qed ibamblulhom kuntratti ta' tlett ijiem , iħalluhom b' nuqqas ta' staff u jħallsuhom bejn EUR 900 u 1 , 100 fix- xahar - mhux biżżejjed biex tgħajjex familja . Kienet tokkanti tara li l- parti l- kbira tal- funzjonarji ta' l- istituzzjoni ( li ġieli , ikolli nammetti , ikolli opinjoni pjuttost baxxa ta' kemm jistgħu ikunu fickle u socjalment irrisponsabbli ) kienu favur l- istrajk , u kien hemm ukoll min ipparteċipa biex juri solidarjetà , anke jekk dan l- istrajk kien ifisser li l- canteens kollha ħlief wieħed magħluqa . Jaghmlu xogħol tajjeb ħafna l- ħaddiema tal- canteens u jixirqilhom iktar rispett minn hekk . Sodexho - oħorġu l- portafoll jew oħorġu 'l barra . Forsi ta' min il- ħaddiema tas- Sodexho jġibu lill- Kurat Vanderbiest jiggwidahom . . . min hu dan il- qassis bl- isem divertenti ? Hu qassis uniku li nixtieq kellna Malta meta kont qed nikber u kelli d- dubji dwar il- fidi . Is- sajf li għadda rajt film jismu . Kien intwera bħala parti mill- festival . Kien ippreżentah wieħed li kien fil- film u issa xiħ . . . il- Kurat Vanderbiest . Ma kontx naf li hu qassis minħabba li t- taħlita ta' wit jaqta' , intelliġenza kważi - anarkika u pratticita' ma kinitx waħda klerika ħafna . Il- film kien dwar il- kwartier popolari tal- u l- ġlieda kontra li jinbena l- Anness tal- Palais de Justice billi jiġu sfrattati iktar familji . Dan il- curé , milli jidher ispirat mill- ideat tas- ( " kun realistiku - itlob l- impossibli ! " ) għamel kampanja bizarra li fl- aħħar ħalliet il- frott . Minflok kampanja reattiva għamel waħda proattiva . . . hallik milli toqgħod tiddefendi l- Marolles ! Il- Palais de Justice irid ikeċċi lilna ? U b' hekk beda kampanja li bi humour u intelliġenza ta' xi ħadd li probabli għalih San Tumas t' Akwina u Guy Debord qegħdin fuq l- istess livell bħala ħassieba u beda jipprova jkeċċi l- mammutjan Palais de Justice biex jibni d- djar . Kien jaf li mhux ser jirnexxi ovvjament ( mela ħsibtuh nejk jew ? ) - imma wasal sa fejn ried . Il- Marolliens fejn kienu baqgħu . Bhalissa qed jgħin xi Kurdi fi strajk tal- ġuħ . Qed jagħmilha ta' medjatur bejn il- Kurdi u l- Ministru ta' l- Intern . Il- Ministru qal li dan l- istrajk rikatt u Vanderbiest , bil- mod tipiku tiegħu , rrispondih " Iva . Sewwa qal il- ministru . Ahna nirikattawh bil- ġuħ , hu jirrikatana bil- mewt " . ( fuq it- tune ta' . . . ) Il- ġenerazzjoni tiegħi donnhom għandhom interess kbir fil- lingwa Taljana . Forsi għax aħna niftakru bl- amment , anke issa li aħna adulti , id- diska tal- bidu ta' u . Infatti nisfidakom , intom li bħali intom tal- " ġenerazzjoni holly e benji / fantozzi / colpo grosso " tmorru fuq u ma tispiccawx tqallbu paġna ta' cartoon wara l- ieħor biex taraw , bi tbissima fuq wicckom , liema tiftakru . Il- Malti u l- Ingliż kienu ukoll il- lingwi tal- kbar u ta' l- iskola mhux tagħna biss . It- Taljan kien speċjali għax bid- differenza ta' l- Ingliż u l- Malti kien totalment inutili għal grazzja t' alla , jew hekk kienu jghidulna insomma . Hi impressjoni tiegħi jew il- maggor parti tan- nies fil- blogosfera Maltija għandhom imħabba għal din il- lingwa li dejjem qed tiżdied ? Forsi għax it- Taljan hi l- lingwa tan- nostalġija jew għax hemm ċerti links - bħal kotba u films " serji " - li qatt ma investigajnihom biżżejjed ? Ta' min ifakkar li ħafna nies fil- blogosfera jgħixu l- Lussemburgu ( jew anke Brussel ) allura forsi qed niskopru fil- kuntatt ma' l- oħrajn ( u hawn fejn l- Ingliż isir " lingwa ta' kulħadd " u mhux iktar lingwa ' taghna' u l- Franċiż ? dik isservi semplicement bħala l- lingwa ta' kuljum ) li veru forsi m' aħniex tricolore daqs it- testikola leminija ta' . . . imma aħna iktar Taljani milli Ingliżi . Mhux dejjem inhossni komdu fl- Italianità estrema tal- pasticcier Sqalli ta' ħdejn id- dar tiegħi , , imma kull krustina , sfinġa , arancina u torta tal- lewż li jkollu wara l- vitrina naf x' inhi u naf x' togħma għandhom għax tagħna ukoll . Il- ġenerazzjoni tiegħi u ta' madwarha speċjali għalhekk - probabbli l- ewwel ġenerazzjoni li kellha rapporti daqshekk mill- qrib mat- Taljan u probabbli l- aħħar waħda . . . illum bil- il- ġlieda ta' l- Italia 7 kontra l- Cartoon Network hi waħda diga mitlufa . Jiddispjacini għalihom - mhux ser ikollhom lingwa sigrieta tagħhom kif kellna aħna . Bhalissa jien imsaħħar mill- album ta' u li jismu Songs for Europe . It- titlu naħseb li hu pjuttost ironiku billi d- diski huma ta' lps u 45 s qodma Griegi u Torok jaqbżu fuq rekordplejers użati li qed ihawduni u jisserjawni . U jien u nisma' il- ħsibijiet tiegħi qed jiddriftjaw lejn Istanbul infatti u qed isiru affarijiet li rari jkunu , ċioè serji u poetikament politiċi . Min jgħid li m' hemmx post għall- poeżija u l- emozzjoni fil- politika għandu raġun probabbilment imma ma jimpurtax , għax lanqas post għall- għajjat , għall- emozzjonalizmu u l- estremizmu m' hemm fil- politika imma xorta hemm sabu posthom . Tort ta' dan l- album , tort ta' min gietu l- ideja li . . . Hu possibli tkun " ewropatrijottiku " ( kelma Maltija għal cringeworthy għandna ? għax hawn postha . . . ) mingħajr ma taqa' fin- nassa tan- nostalġija jew tar- razziżmu ? Ghax l- Ewropa tagħna mhux biss l- Ewropa ta' l- , tal- , tal- imma hi l- Ewropa tal- , tal- , mhux l- Ewropa ta' Wagner u Beethoven biss imma hi ukoll l- Ewropa ta' u ta' * . U l- Ewropa mhux biss l- autostrade impekkabli madwar Bergamo , u l- pontijiet perfetti fil- ġonna pubbliċi ta' Zurik imma ukoll il- Ħal Afrika u l- Marsafaqar tas- subborgi Kabo Verdjani ta' Lisbona , id- deżert ta' Extremadura - aridu u miftuħ daqs fetħa ramlija Libjana , il- fruntiera bejn Franza u l- Lussemburgu b' kull ħanut b' neons ikbar u li jemettu iktar lumens minn kwalunkwe 7 - 11 jew radioshack Amerikan , hu ta' fejn hemm tfal Belġjani li qed isiru adulti u ma jafux jgħidu kelma waħda bil- Franċiż jew l- Olandiż , tal- vaguni tal- metrò qodma u maħmuġin ta' Budapest kif jidhru fil- film . Mhux biss l- Ewropa tal- kattoliċi , tal- protestanti , ta' l- anglikani imma wkoll l- Ewropa ta' l- izlamici , ta' l- induisti , tat- taoisti , kif ukoll dik ta' l- ateisti , l- anjostici u dawk li ma jimpurtahomx . Anke l- enfant horrible ta' l- Ewropa , l- Ingilterra , li xi minn daqqiet taf tkun narcissista ewrofobika ossessjonata biha innifisha u li trid bilfors issostni li loġiku ssuq fuq in- naħa l- oħra , loġiku ikollok plugs differenti mill- bqija ta' l- Ewropa , loġiku ikollok munita differenti , loġiku tidhol ġo klabb biex teqred li trid toħroġ . Anke hi pproduciet affarijiet brillanti u anke hi ( meta trid insomma ) tasal tagħraf , sabiħa jew m' hiex , ix- xbiha purament Ewropea tagħha . B' parti żgħira fl- Ewropa u l- bqija fl- Asja ma tidħolx fl- istampa ? Iebsa . . . imma għala le ? * Gieli innutajtu li Arvo Pärt qed isir dejjem iktar taħlita tal- lecturer in / famuż fl- Uni ta' Malta Salvu Catania u ta' Pavarotti ? Ma nistax nimmagina lill- Arvo Pärt jiddiskuti dwar il- " light falling on objects " ( etc ) ta' xi film ta' Murnau waqt li jiekol xi ikla ma' tispiċċa qatt b' xugaman abjad ma' għonqu imma . . . Il- bieraħ konna * , meta konna fuq it- tren ħsibt ħaġa pjuttost ovvja li qatt ma ħsibtha qabel . Dejjem l- istess belt jew villaġġ kbir u warajh ħafna djar żgħar iżolati għalihom . Jista' jkun li l- klassi medja li joqoghdu fis- subborgi u li jsuqu l- karozza għal 30 - 40 minuta biex jaslu x- xogħol għandhom mibegħda intrinsika u biża' aktar akuta tan- nies milli dawk il- metallari inkazzati għad- dinja ta' 16 -il sena ? Il- ġenituri għandhom biża' ikbar min- nies milli t- tfal ? Jista' jkun li mhux il- ħolma borgiza imma l- immaturità urbana u l- misantropija li tibaghtek tgħix fis- subborgi ? * Puns patetiċi kkunsiljati : Jien m' għandix sfortuna , anzi , d- dea bendata ta' spiss tippreparali l- fatra u timmassagjali waħda l- kustilji bl- essential oils qabel ma mmur x- xogħol . Biss dan l- aħħar kienu qed jigruli affarijiet li jistgħu juru li l- isfortuna malinja qed tbagħbas fil- miżien tal- karma . U billi qed nerġa' naqra ukoll ( as one does . . . ) mort , bħala ġest skaramantiku , wirja organizzata mill- Fondazzjoni li jisimha le diable en personne ( font aħmar għal effett demoniku suppost ) . Li mmur nara x- xitan hu ġest skaramantiku estrem li jista' jitqabbel ma' dawk l- idejn tal- polystyrene enormi li jilbsu s- supporters tad- Dallas Cowboys waqt is- superbowl imma forma ta' qrun . Din kienet wirja interessanti ħafna tal- manifestazzjoni tad- dimonju f' persuna mill- medjuevu s' issa . Eccellenti , b' riċerka tajba ħafna u organizzazzjoni bil- għaqal . U b' hekk - almenu nispera - mhux ser jigruli affarijiet sfigati għal xi żmien . PS Kontu tafu li Satan tiġi min Stn li tfisser ir- ribelluz fil- kultura pre - pre - pre - medjevali ebraika ? U kontu tafu li Trieste hi Trst bl- Isloven ? M' għandhom xejn x' jaqsmu ma' xulxin dawn iz- żewġ affarijiet , iżda t- tnejn mprncbbli . klikkjaw u qraw